પહેલી એપ્રિલ-૨૦૦૪થી ૩૧ માર્ચ-૨૦૦૯ દરમિયાન ઈનસર્વિસ ડૉક્ટર્સને ડીએ મર્જરનો લાભ મળ્યો નહોંતો. આ બાબતે ઈનસર્વિસ ડૉક્ટર્સ ફેડરેશન દ્વારા કાનુની લડાઈ લડવામાં આવી હતી. જેમાં તેમનો વિજય થયો હતો. ઈનસર્વિસ ડૉક્ટર્સ ફેડરેશન ગુજરાત સ્ટેટના પ્રમુખ ડૉ. એમ.કે. ગજેરા, સેક્રેટરી ડૉ. મહેશ કાપડિયા, ડૉ. બિપિન પટેલ અને ડૉ. રણછોડભાઈ પટેલ સહિતના ડૉક્ટર્સ સોમવારે નાણામંત્રી નીતિન પટેલને મળવા પહોંચ્યા હતા. નીતિનભાઈ પટેલે ડૉક્ટર્સને આવકાર્યા હતા અને તેમને આશરે અડધો કલાક શાંતિથી સાંભળ્યા હતાં.